Hei! Nimeni on John Fenn. On hienoa olla jälleen TV7-perheen parissa.
Välitän kaikista täällä. On etuoikeus tulla luoksenne.
Olen tehnyt monia opetussarjoja. Nyt puhun armon ja uskon tasapainosta.
Puhun Jumalan armosta tavalla, joka saattaa olla monille uusi: -
miten Pyhä Henki voimauttaa elämään Kristukselle.
On olemassa paljon virheellistä opetusta armosta.
Jotkut vääristävät muutoin hyvää opetusta armosta -
muuttamalla sen vapaudeksi tehdä syntiä.
He sanovat, ettei ole tarvetta pyytää syntejä anteeksi eikä tilivelvollisuutta
Tänään tahdon osoittaa, mitä Raamatussa sanotaan.
Selvitän myös lakia, lakihenkisyyttä ja väärää uskontoa, -
jotta voimme verrata niitä ja käsittää, mitä ovat todellinen armo ja usko.
Kun vuosia sitten etsin Herraa, Hän puhui minulle.
Halusin tietää armon määritelmän.
Halusin jotakin selvempää kuin yleinen armon opetus tarjoaa.
Olemme kuulleet, että armo on Jumalan ansaitsematon mielisuosio.
Se onkin hyvä määritelmä, mutta Raamatussa on muitakin.
Paavali sanoi Timoteukselle 2. Tim. 2:1:ssä: -
"Vahvistu [...] siinä armossa, joka on Kristuksessa Jeesuksessa."
Pohdin, miksi Paavali kehotti olemaan vahva mielisuosiossa, armossa?
Sen perään Paavali opetti, -
miten elää voimassa ja vaeltaa Herran tarjoamissa asioissa.
Se johti minut tutkimaan Jumalan Sanaa.
Aloitetaan Joh. 1:17:stä. "Sillä laki on annettu Mooseksen kautta; -
armo ja totuus on tullut Jeesuksen Kristuksen kautta."
Vertaamme uskontoa ja armoa.
Mooses toi lain, säännöt ja määräykset.
Armo ja totuus tulivat Jeesuksen kautta.
Näemme, että armo ja totuus kulkevat aina yhdessä.
Armoon liittyy myös muita asioita, kuten usko. Tutkimme niitä.
Oikeastaan kaikkien väärien uskontojen isä on Kain.
En mene nyt yksityiskohtiin.
Kertomuksen Kainista ja Aabelista voi lukea 1. Moos. 3―4:stä.
Kain toi Herralle uhrilahjan kasvattamistaan hedelmistä.
Aabel toi uhrilahjan eläimistä, karjasta ja lampaista.
Sanotaan, että Herra hyväksyi Aabelin uhrilahjan mutta ei Kainin uhrilahjaa.
Ongelman ydin oli se, -
että Kain yritti lähestyä Herraa omassa voimassaan, -
omien tekojensa kautta: -
"Tahdon teoillani tehdä vaikutuksen Sinuun."
Kainia pidetään kaiken uskonnon isänä.
Aabel vaelsi armossa. Jumala oli sanonut, -
että veri, tässä tapauksessa eläimen veri, peittää kaikki synnit: -
"Ottakaa vastaan armo, olkaa kuuliaiset ja vaeltakaa siinä."
Aabel antautui Jumalan vanhurs- kaudelle, ja Jumala hyväksyi hänet.
Kain ei suostunut tuomaan veriuhria: -
"Uurastin hedelmien eteen. Tahdon Sinun hyväksyvän ne."
Hän on uskonnon isä. Uskonnossa on sääntöjä ja määräyksiä.
Suuret herätykset ja tunnustus- kunnatkin alkavat hengen vapaudella.
Sitten usein niihin sekoittuu ihmisen toimintaa.
Pyhyyden liike ja tunnustuskunta täyttyvät ihmisen lakien kerroksista, -
jotka tukahduttavat Jumalan Hengen liikkeen.
Sana opettaa hyvin tarkkaan lakihenkisyydestä ja laista.
Se ei koske ainoastaan uskontoa. Se on yleinen periaate.
Teistä jotkut ovat saattaneet kasvaa hyvin ankarassa kodissa, -
jossa vallitsivat lait, säännöt ja määräykset.
Kotia hallittiin ankaralla kädellä.
Esimerkiksi meidän kotonamme ruokapöydässä piti istua suorassa.
Toista kättä piti pitää sylissä. Toisella kädellä syötiin.
Isä tavallisesti aloitti keskustelun.
Hän kysyi meiltä neljältä lapselta yksitellen, miten päivä oli sujunut.
Hetken kuluttua tilanne rentoutui, mutta isä oli aina se, joka määräsi.
Uskonnossa on aina sääntöjä, -
joita ei yritä rikkoa, mutta niitä tulee aina rikkoneeksi.
Vanhassa testamentissa Jumala antoi Moosekselle 613 lakia.
Niistä jotkin säätelivät uskonnollista elämää: -
Miten lähestyä Jumalaa? Miten uhrata? Miten papin tuli elää?
Laeista jotkin säätelivät hygieniaa, kuten käsien pesua -
ja käymäläratkaisuja.
Käymälää ei saanut perustaa leiriin vaan leirin ulkopuolelle.
Jos saviastiaan putosi jokin kuollut eläin, -
astiaa ei saanut enää käyttää, sillä se saattoi sairastuttaa.
Laeista suurin osa oli moraalilakeja. Ne säätelivät käyttäytymistä.
He pyrkivät noudattamaan tarkoin noita 613 lakia.
Lakihenkisyys ja uskonto sitovat ihmistä.
Kun yrittää noudattaa 250:ttä lakia, tulee rikkoneeksi 121:stä lakia.
Kerron esimerkin omasta elämästäni.
Isä jakeli käskyjä: "Vie roskat ulos. Leikkaa nurmikko.
Siivoa huoneesi. Tiskaa."
Usein tein vaikkapa neljästä kolme.
Isä veti minut ylös vuoteesta illalla klo 23.00 ja sanoi: -
"Et vienyt roskia ulos. Unohdit."
Menin puoliunessa tyhjentämään keittiön roskiksen.
Vaikka miten kovin tahansa yritin noudattaa kaikkia isän lakeja, -
tulin aina rikkoneeksi niistä jotakin. Tajusin, etten ikinä olisi täydellinen.
Monien tunnustuskuntiemme uskonto on samanlainen.
Niissä vallitsevat hyvin ankarat lait. "Kunnioita piispaa ja apostolia.
Sinun on käytävä joka kokouksessa ja antaa tietty prosenttimäärä tuloistasi."
Jos noudattaa kahta tai kolmea, tulee vahingossa rikkoneeksi muita.
Paavali puhui siitä 2. Korinttolais- kirjeessä. Avataan 2. Kor. 3.
Hän sanoo 2. Kor. 3:6:ssa: -
"sillä kirjain kuolettaa, mutta Henki tekee eläväksi."
Laki tuli Mooseksen kautta. Armo ja totuus tulivat Jeesuksen kautta.
Lain tarkoitus on osoittaa meille, että olemme syntisiä.
Laissa on kuolettava piirre. Laki kertoo ja määrittää meille, mitä on synti.
Laki osoittaa meille, ettemme voi ikinä olla täydellisiä.
Hän sanoi 2. Kor. 3:6:ssa, että kirjain kuolettaa, mutta Henki tekee eläväksi.
Ihmissuhteissa se tarkoittaa, että jos noudatamme ankaria sääntöjä, -
elämme toisten tahdon mukaan, -
eivätkä he voi olla täydellisiä meitä kohtaan emmekä me heitä kohtaan.
Sen seurauksena ihmissuhde näivettyy.
Olen puhunut monille ihmisille, jotka ovat käyneet seurakunnassa.
Tultuaan seurakunnasta heistä tuntui kurjemmalta kuin sinne mennessä, -
koska se sai heidät ajattelemaan vain, mitä kaikkea he ovat tehneet väärin.
Kirjain eli laki tappaa suhteen muihin ihmisiin ja seurakuntaan vähitellen.
2. Kor. 3:7:ssä Paavali kutsuu sitä "kuoleman viraksi".
Juuri niin kävi isäni ja minun välillä.
Vaikka tänään suhteemme on kunnossa, -
silloin, perheemme historiassa, vallitsi kuoleman virka. Laki tappaa.
Kun isä sälyttää pojan ylle lakihenkisyyden ja uskonnon, -
seurauksena syntyy vihaa.
2. Kor. 3:9:ssä sanotaan, että laki on kadotustuomion virka.
Lapsi oppii ajattelemaan, ettei hän osaa ikinä tehdä mitään oikein.
Se alkaa tappaa vanhemman ja lapsen suhdetta.
Se tuo kuoleman suhteeseen.
Kun poika kasvaa, hän saattaa teininä lähteä kotoa. Isä-suhde on huono.
Samaa tapahtuu äitien ja tyttärien välillä.
Se on lakihenkisyyttä kodin ihmissuhteissa.
Seurakunnan ihmissuhteissa lakihenkisyys sanoo: -
"On käytävä kasteella täällä. Muuten et pääse taivaaseen.
On käytävä joka kokouksessa. Muuten Jumala ei vastaa rukouksiin."
Ihmiset juuttuvat suorituspohjaiseen uskoon, -
jossa ei jää sijaa Jumalan armolle eikä sille, -
että Kristus elää heissä ja he elävät Herralle vastauksena rakkaudelle.
Lait ja säännöt saartavat ja hallitsevat heitä. VT:ssä on 613 lakia.
Lain vaikutus on sama kodissa, joka on ankara ja uskonnollinen, -
tai ei välttämättä edes uskonnollinen mutta ankara ja kurittava, -
ja seurakunnassa: laki tappaa, ja se on kuoleman ja kadotustuomion virka.
Kadotustuomiossa katse kääntyy meihin itseemme.
Kun Jumala osoittaa synnin toteen, katse on kääntyneenä Häneen.
Se vetää meidät Hänen luokseen.
Kadotustuomiossa "minä" on kaiken keskipiste: "Olen huono ihminen.
Miten voisin ikinä kelvata Jumalalle? En ole kyllin hyvä."
Laki tuo riittämättömyyden tunteen.
Paavali sanoi erään asian Room. 3:ssa. Saatat kysyä samaa.
Miksi sitten tarvittiin lakia? Mikä on sen tarkoitus, -
jos se kerran tappaa ja jos se on kuoleman ja kadotustuomion virka?
Hän sanoi Room. 3:19―20:ssä jotakin, josta puhuin aiemmin: -
"[Laki annettiin,] että jokainen suu tukittaisiin -
ja koko maailma tulisi syylliseksi Jumalan edessä [...] -
sillä lain kautta tulee synnin tunto."
Lakien ja sääntöjen tarkoitus oli osoittaa Israelille, -
ettei se ole täydellinen. "Tarvitsette Jumalaa."
Sen määrä oli osoittaa, että Jumalan luo ei ole pääsyä ilman Vapahtajaa.
Ei voi tulla kuten Kain omien uhrien kanssa ja omalla lähestymistavalla.
Maailmassa on vääriä uskontoja, -
joissa Jumalaa lähestytään omassa voimassa, -
kuten peseytymällä tietyssä joessa, -
rukoilemalla tietty määrä kertoja päivässä, -
antamalla tietyn suuruisen summan tai käymällä jokaisessa tilaisuudessa.
Ihmisvoimin aikaansaadut uskonnot ovat Kainin uskontoja.
Herra ei tahdo sitä. Tässä sanotaan, että synnin tunto tuli lain kautta.
Gal. 3:ssa Paavali sanoo jotakin hyvin mielenkiintoista.
Hän sanoi Gal. 3:21:ssa, -
että jos yksi laki olisi voinut tehdä eläväksi, -
Jumala olisi antanut sen.
Paavali sanoi, että Vanhassa testamentissa on 613 lakia.
Jos yksi laki olisi voinut tuoda ikuisen elämän, Jumala olisi antanut sen.
Laki annettiin, jotta ihmiset voisivat nähdä oman syyllisyytensä.
Nykyään synti kuluttaa monia ihmisiä.
Oma epätäydellisyytemme ja tuomiomme kuluttavat meitä.
Se on tappanut ihmissuhteita seurakunnassa ja muualla.
Meillä ei ole 613:a lakia, -
mutta me kristityt laadimme omia lakejamme seurakunnissa, -
pyhyysliikkeissä ja muualla. Kristittyjä pakotetaan niillä tiettyyn muottiin.
Laki tuli Mooseksen kautta. Kiitos Jumalalle siitä.
Luimme, että lain tarkoitus oli sanoa: -
"Olemme kaikki syntisiä Jumalan edessä. Tarvitsemme Vapahtajaa."
Paavali jatkaa Gal. 3:24:ssä, että laista tuli meille kasvattaja.
joka toi meidät Kristukseen, jotta saisimme uskon.
Jakeessa 25 hän sanoo, että sen jälkeen kun usko on tullut, -
kasvattajaa ei tarvita, koska meistä on tullut Jumalan lapsia.
Paavali selitti, että Mooseksen laki oli tiettyä aikaa varten.
Se osoitti syyllisyytemme. Nyt olemme vapaat siitä, sillä meillä on armo.
Kun vuosia sitten tutkin tätä, kysyin Herralta armon määritelmää.
Hän sanoi: "Armo on ilmestystä Isästä tai Isän tahdon ilmestys."
Aloin käsittää asioita.
Kristityistä suurin osa tuntee jakeen Joh. 3:16.
Näin siinä armoa. "Sillä niin on Jumala maailmaa rakastanut, -
että hän antoi ainokaisen Poikansa". Se on armoa.
Ne, jotka häneen uskovat, eivät huku, vaan heillä on iankaikkinen elämä.
Se on uskoa. Aloin nähdä, että armo on Isän ja Hänen tahtonsa ilmestystä.
Hän rakasti maailmaa. Se on armoa.
Se on erilainen kuin laki, joka osoittaa meidän olevan syntisiä -
ja Vapahtajan tarpeessa.
Kirjoitin ylös erään mainion raamatunpaikan. 1. Tim. 1:9: -
"lakia ei ole pantu vanhurskaalle".
Säännöt, määräykset ja laki eivät koske sitä, joka on Kristuksessa, -
jossa on Kristus ja joka on uudestisyntynyt.
Paavali sanoo niin 1. Tim. 1:9:ssä.
Laki annettiin syntisille, jotta se osoittaisi heidän olevan syntisiä.
Kun tulemme Kristuksen luo, emme enää tarvitse lakia.
Meistä monet kasvoivat ympäristössä, -
jossa yritimme noudattaa vanhempien 20:ttä sääntöä ja rikkoi 4:ttä.
Mitä jos sen kantaa mukanaan uskonelämään?
Mitä jos henkilö on uudestisyntynyt, Herran luo tullut, pelastunut, -
Hengellä täyttynyt ja lähtenyt seuraamaan Jumalaa, -
mutta mielessään siirtää kasvatuksensa -
tai uskonnollisen koulutuksensa uuteen vapauteen Kristuksessa?
Seurauksena on turhautuneita tai kaavoja etsiviä kristittyjä, -
sillä he ajattelevat, että Herralla on sääntöjä ja lakeja, -
joita pitää noudattaa tarkoin. He ajattelevat, että eräänä päivänä -
he pystyvät noudattamaan kaikkia 613:a lakia, jos he ovat kyllin kypsiä.
He ajattelevat, että silloin he ovat kasvaneet täyteen mittaan.
Se on turhauttavaa. Siksi laki tappaa ja se on kadotustuomion virka.
Paavali sanoo Room. 4:15:ssä, että laki saa aikaan vihaa, -
koska emme koskaan yllä lain vaatimuksiin.
Emme koskaan pysty täyttämään lain mittaa, sillä se edustaa täydellisyyttä.
Kun olin teini-ikäinen, kuulin monien ajattelevan: "Mainitse yksi teko, -
jolla voin miellyttää Sinua ja tehdä Sinut onnelliseksi."
Siksi Paavali sanoi Gal. 3:ssa, -
että jos yksi laki olisi tuonut pelas- tuksen, Jumala olisi antanut sen, -
mutta se oli mahdotonta, kunnes Kristus tuli.
Kun uskomme Kristukseen ja olemme Hänelle kuuliaisia, -
olemme uusia luomuksia.
Meillä on Jumalan antama kyky vaeltaa Jumalan kanssa.
Ihmiset tuovat mukanaan ajatuskaavansa uskonnosta.
Siksi kristityt etsivät kaavoja ja asioita, -
joita he uskovat Jumalan haluavan. On ollut monia liikkeitä ja trendejä.
Joitakin vuosia sitten oli hyvin suosittua profetoida ihmisille.
"Istu tähän. Profetoidaan ja katsotaan, mitä Jumala tahtoo sanoa."
Monet luulivat olevansa profeettoja, koska he olivat tottuneet profetiaan.
Profetia on vain yksi Pyhän Hengen ilmentymä ja Hengen lahja.
Ihmiset löytävät identiteettiään profetialiikkeestä, -
koska he luulevat, että Jumala haluaa sitä: suorituspohjaista uskoa.
Joku saattaa kantaa taskussaan apostolin tai profeetan käyntikorttia.
He ajattelevat yhä lakihenkisyyden kautta, -
että Jumala on mieltynyt tiukkoihin sääntöihin ja määräyksiin.
Se saa ihmiset tekemään erinäisiä asioita.
"Minun on pakko mennä kokoukseen keskiviikkoiltana, -
koska minulla on erityinen rukouspyyntö.
Menemällä osoitan, miten vakavissani olen ja miten iso hätä minulla on."
Ellei hän pääsekään keskiviikkoiltana kokoukseen, hänen olonsa on kurja.
"Ehkä Jumala ei vastaa, koska en mennyt kokoukseen."
Se on elämistä lain ja tuomion alla.
Ihminen on siirtänyt lakihenkisyytensä uuteen elämään Kristuksessa.
Sen ei saisi olla niin.
Laki tuli Mooseksen kautta, - armo ja totuus Jeesuksen kautta.
Jeesus sanoi Joh. 14:9―10:ssä, -
että joka on nähnyt Hänet, on nähnyt Isän. Kristuksen kanssa vaeltaminen -
on vaeltamista vapaudessa ihmissuhteissa. Kerron esimerkin.
Palataan ajassa taaksepäin Aabrahamiin, uskon isään.
Hän on ainoa, jota kutsutaan Jumalan ystäväksi Vanhassa testamentissa.
Nyt Jeesus kutsuu meitä opetuslapsiaan ystävikseen.
Aabrahamin ympärillä kaikki muut uhrasivat epäjumalille.
Jos he halusivat karjansa, lampaansa ja vuohensa menestyvän, -
he uhrasivat lampaiden tai vuohien Jumalalle.
Jos he kylvivät ohraa tai ruista -
ja he halusivat satonsa menestyvän, -
he uhrasivat ohran tai rukiin Jumalalle.
Kun Aabraham alkoi vaeltaa Jumalan kanssa suhteessa, -
kaikki uhrit tulivat tarpeettomiksi.
Jumala ei ole manipuloitavissa. Hän ei ole pieni Jumala, -
jota voi manipuloida uhrien ja ponnistelujen avulla.
Hän on kaikkivaltias. Hän haluaa vaeltaa kanssamme.
Häntä ei voi manipuloida ja saada liikkeelle uhrien avulla.
Meidän on otettava vastuu ja vaellettava Hänen kanssaan.
Joskus olisi helppo sanoa: "Annan tietyn rahasumman, niin paranen."
"Annan tietyn rahasumman, niin lapseni pelastuvat."
Olisi kivaa, jos voisi viettää sellaista tekoihin ja lakiin perustuvaa elämää.
Ei. Se on laiskuutta. Se on lakihenkisyyttä.
Oletko ikinä ajatellut niin? Ikävä kyllä jotkut julistajat sanovat: -
"Anna työhömme sata euroa, niin sinä paranet."
Se on lakihenkisyyttä. "Jos minä teen näin, Jumala tekee noin."
Olisi kamalaa, jos lapseni tulisivat ruokapöytään ja sanoisivat: -
"Oi, isä John.
Olen siivonnut huoneeni ja tyhjentänyt roskikseni. Saanhan nyt syödä?"
Se tuntuisi kamalalta! "Olet poikani. En välitä, oletko tyhjentänyt roskista.
Olet lapseni. Voit siivota myöhemmin.
Tule syömään aterian, jonka olemme valmistaneet."
Kohtelemme Jumalaa niin. "Suostutko, jos annan satasen?
Jos profetoin, olenko lähempänä täydellisyyttä?"
Sanon tämän jälleen: uskonto on ihmisen ponnistelua -
kohti lähemmäs Jumalaa ihmisen omilla ehdoilla.
Voit nyt arvioida itseäsi.
Mietipä itseäsi perheenjäsenenä tai seurakunnassa -
ja henkilökohtaisessa elämässä.
Oletko koskaan tehnyt asioita Herralle tai Herrassa omin voimin -
tai omilla ehdoillasi?
Oletko yrittänyt lähestyä Jumalaa omassa voimassasi kuten Kain?
Sanot: "En tiennyt muusta." Se onkin jutun ydin.
Seuraavassa jaksossa puhun armon ilmestyksestä.
Armo on ilmestys Isästä.
Koko Uusi testamentti kertoo Kristuk- sesta meissä, kirkkauden toivosta.
Uusi testamentti ei missään velvoita meitä noudattamaan 613:a lakia.
Paavali sanoi Roomalaiskirjeessä, -
Room. 13:10:ssä: "Rakkaus ei tee lähimmäiselle mitään pahaa.
Sentähden on rakkaus lain täyttämys."
Yksi asia, jonka Herra voi tehdä, ja se ei ole laki, -
yksi asia, jolla Hän voi auttaa meitä vaeltamaan 613 laissa, -
on tehdä meistä uusia Kristuksessa, laittaa Kristus meihin, -
laittaa Hänen Henkensä meihin, ja sitten luontomme on muuttunut.
Laissa on tietty piirre.
Jos sanot lapselle: "Älä koske tähän. Se on kuuma", -
lapsi yrittää koskettaa sitä, koska kielsit häntä.
Jos sanoo: "Pakastimessa on jäätelöä. Älä syö sitä.
Tulen kotiin puolen tunnin kuluttua." Puolen tunnin kuluttua se on syöty.
Sellaista on lain alla eläminen.
Paavali sanoo 1. Kor. 15:56:ssa tai niillä main... Etsin tarkan kohdan.
Hän sanoo jakeessa...
aivan, jakeessa 56, että synnin voima on laki.
Jos suhde Jumalaan on lakihenkinen, -
ja jos elää lakihenkisessä suhteessa perheessä tai seurakunnassa, -
kun perhe tai seurakunta sanoi: "Älä tee näin", -
päätyy tekemään juuri sitä. Oletko huomannut?
Jos julistaa avioliittoon vihkimättömiä äitejä vastaan -
tai suojaamatonta seksiä vastaan, vihkimättömien äitien määrä kasvaa.
Jos julistaa alkoholismia vastaan, teinijuopottelun määrä kasvaa.
Tällaiset seurakunnat julistavat lakia.
Meidän pitäisi keskittyä Kristukseen meissä, kirkkauden toivoon, -
koska kun olemme uusia luomuksia Kristuksessa, -
emme enää ole kasvattajan alaisia. Olemme nähneet kasvattajan.
Ymmärrämme, että olemme syntisiä. Kun tulee Kristuksen luo, -
2. Kor. 5:17:n mukaan meistä tulee uusia luomuksia ja uusi on tullut sijaan
Kuten Aabraham, emme uhraa epä- jumalille. Vaellamme Jumalan kanssa.
Isä, Jeesuksen nimessä, pyydämme ilmestystä, -
kun seuraavassa jaksossa käsittelemme sitä, -
miten armo on ilmestys Sinusta ja tahdostasi. Osoita se meille. Aamen.
Suomennos: Marianne Tenetz